Skral Festival

Skral Festival er en norsk musikkfestival som ble avholdt sommerstid i Grimstad fra 2003 til 2008, og på nytt fra 2015 til 2022. I 2023 gikk festivalen konkurs på nytt. 

 Historikk 
Festivalen ble startet i 2003 som en hagefest med budsjett på 23 000 kroner. Festivalen flyttet til Groos friluftsområde i 2006, og hadde samme år 4500 besøkende. I 2007 ble festivalen utvidet fra to til tre dager, med et budsjett på 3 600 000 kroner og 9000 besøkende. Blant artistene i 2007 var The Game, Sean Paul, Brett Anderson, Sondre Lerche og Thomas Dybdahl.Skral Festival - Artister 2007 

Sommeren 2008 ble festivalen nesten utsolgt, med 13 000 besøkende. Likevel ble det 8. oktober samme året gjort kjent at festivalen skulle legges ned.Skral festival legges ned av Joakim Thorkildsen, Dagbladet.no 8. oktober2008 Nær seks år senere, i oktober 2014, ble det offentliggjort at festivalen skulle gjenoppstå, nå med Toffen Gunnufsen som daglig leder og musikksjef. Gunnufsen begynte i jobben 1. januar 2015, og arrangerte sin første festival sommeren 2015. Den ble arrangert på nytt somrene 2016, 2017, 2018 og 2019. I 2019 gikk festivalen konkurs. Den startet likevel opp igjen.

I 2022 ble det solgt få billetter til Skral Festival, og ledelsen besluttet at det ikke skulle arrangeres festival sommeren 2023. Høsten 2023 gikk Skral Festival konkurs på nytt.

 Visjon 
Festivalen hadde som visjon å være «Den lille festivalen med det store hjertet». Hovedmålsetningen var å «være Norges koseligste festival», og primærmålgruppen var musikkinteresserte i alderen 18–35.

 Drift 
Skral Festival ble fra 2003 til 2008 drevet av selskapet Kulturkollektivet AS, med et driftstyre på 9 personer. Initiativtakerne var Mikal Vassbotn, Marcus G. Vik og Stian Tobiassen. Vedtektene var utformet slik at ingen kunne sikre seg økonomisk gevinst ved sin deltakelse på festivalen.Agderposten papirutgave 16. april 2008

I 2014 kjøpte Per Karsten Ims' heleide selskap Arjuna AS opp 60 % av aksjene i Skral Festival.

 Referanser 

 Eksterne lenker 


Kategori:Musikkfestivaler i Agder
Kategori:Kultur i Grimstad
Kategori:Repeterende arrangementer etablert i 2003
Kategori:Opphør i 2008